NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2012-05-10):
Kolegyne, kolegovia, poprosím, zachovajte kľud! A nech sa páči, pán poslanec, máte slovo.
Kuffa, Štefan, poslanec NR SR (2020-04-07):
Presne tak, pán minister, vy si tu riešite svoje veci a tu ich zaobaľujete nie do PET fliaš, ale do návrhu zákona a, a tá etiketa je COVID-19. Toto sú veci, ktoré ste si mohli posunúť. Protirečili ste si vo vlastnom príspevku, dobre, ja to nebudem komentovať, ako vystupuje jeden minister, ale vy, pán Budaj, ste z toho folkló..., folklóru len nedávno vypadli ako jeden z hlavných protagonistov. Ja som vás tu počul, jak ste rozprávali o polievačke, že či chlapci budú polievať, alebo nebudú polievať na Veľkú noc, no toho roku, zdá sa, že tak príde na vaše slová, pozrite si to z archívu, nepozerajte na mňa tuná takto. No nebudú polievať, lebo bude, lebo je COVID-19. To je aká etiketa? Tú si dajte na svoje PET fľaše, ktoré tam máte. A reštaurácie, ktoré berú ohľad na životné prostredie, tak podajú vám nápoj v sklenenej fľaši, aby vyslali také posolstvo smerom na verejnosť. Prečo my toto posolstvo nevy..., nevyšleme celá naša krajina, celý tento štát, že berieme ohľad na životné prostredie, a nečapujme nápoje a vodu do plastových fliaš?! Pitnú vodu baliť do fliaš je hriechom našej krajiny, a to v tom zmysle, že, vďakabohu, my keď ešte ideme aj do prírodu vonku, a mohli by ste to vedieť ako minister životného prostredia, prejdite sa tam, máme ešte studničky také, z ktorých sa môžme voľne napiť vodu. Vo vodovodoch nám tečie pitná voda. Načo my ju balíme ešte do nejakých PET fliaš a vyrábame tuná odpad a potom sa tvárime, koľko ton odpadu, pán minister, sme vyseparovali? My neprodukujme odpad, je to najekologickejšie a najlepšie riešenie, ako triediť odpad. Nevyrábať ho. Vodu, ktorú sa napijete, jednoducho máte vo vodovodu a nepotrebujete do nijakých fliaš ich dávať.
Kollár, Boris, predseda NR SR (2020-09-16):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jánovi Herákovi.
Budaj, Ján, poslanec NR SR (2017-10-11):
Áno, ďakujem. Ale poprosím najmä, aby ste požiadali poslancov, aby... (Prerušenie vystúpenia predsedajúcim.)
A. Slafkovský, poslanec: (2002-08-20):
J. Migaš, predseda NR SR: Ďakujem, pán poslanec. Pán poslanec Budaj, nech sa páči.
Grendel, Gábor, podpredseda NR SR (2021-12-08):
Pán poslanec, poprosím vás...
Pellegrini, Peter, predseda NR SR (2014-12-04):
Prezentujme sa a hlasujme o návrhu uznesenia tak, ako ho predniesol pán spravodajca. (Hlasovanie.) Prítomných 142 poslancov, za hlasovalo 83, proti bolo 32, zdržalo sa 23 poslancov, nehlasovali 4. Konštatujem, že sme schválili návrh uznesenia. Panie poslankyne, páni poslanci, konštatujem ešte raz, že sme schválili návrh zákona o štátnom rozpočte na rok 2015, ako aj uznesenie k rozpočtu verejnej správy. Dovoľujem si vás zároveň informovať, že o ostatných prerokovaných bodoch programu budeme hlasovať dnes o sedemnástej, a zároveň navrhujem, aby sme o zákonoch vrátených prezidentom Slovenskej republiky hlasovali až v utorok o jedenástej hodine. Ďalej navrhujem, aby sme bod 40, tlač 1290, prerokovali v utorok 9. 12. o deviatej hodine. Je všeobecný súhlas s týmto návrhom? Ďakujem veľmi pekne za konštruktívny prístup. Vyhlasujem krátku prestávku, po ktorej budeme pokračovať v bodoch programu tak, ako sú navrhnuté. Ďakujem veľmi pekne. (Prestávka.)
Glváč, Martin, podpredseda NR SR (2018-11-29):
Pán poslanec, doplňujúca otázka? Nech sa páči.
Figeľ, Ján, podpredseda NR SR (2015-11-26):
Ďakujem pekne. Teraz nasleduje vystúpenie Jozefa Viskupiča. Pán kolega, nech sa páči, máte slovo.
Pálffy, Ján, predseda Správnej rady Ústavu pamäti národa (2020-06-10):
Tento systém zároveň hovorí o tom, že jednotliví ľudia, ktorí majú šesťročný mandát, nie sú volení v jednom okamihu práve preto, aby nemohlo dôjsť k tomu, že jedna vláda, momentálne ktorá vládne, môže preobsadiť celý, celú správnu radu. Čiže myslím si, že tento systém, ktorý, ako hovorím, je dedičstvom Jána Langoša, je funkčný. Teraz by som prešiel k poznámke, ktorá odznela od pani poslankyne Záborskej, čo vedia deti o histórii. Súhlasím, história v posledných rokoch bola na vedľajšej koľaji v rámci vzdelávania. Preto aj Ústav pamäti národa vedomí si svojej úlohy naozaj veľmi zodpovedne k tomuto pristúpil, o čom svedčia aj počty prednášok, ktoré sme zorganizovali či už pre študentov alebo širokú verejnosť, počty diskusií, ktoré robíme na celom Slovensku, výstavných projektov alebo aj projektov buletínov informačných pre študentov. Vo všetkých týchto oblastiach zaznamenávame za posledné dva roky kvantitatívny nárast. (Prerušenie vystúpenia predsedajúcim.)
B. Bugár, podpredseda NR SR: (2001-11-29):
Otváram rozpravu o tomto bode programu. Konštatujem, že som nedostal žiadnu písomnú prihlášku. Pýtam sa preto, kto sa hlási ústne do rozpravy. Konštatujem, že nikto. Vyhlasujem rozpravu o tomto bode programu za skončenú. Vážené pani poslankyne, vážení páni poslanci, budeme hlasovať. Predpokladám, že pán minister sa ešte raz nebude chcieť vyjadrovať, lebo rozprava nebola a niet teda k čomu. Takže žiadam vás, aby ste sa vrátili do rokovacieho priestoru. Pán spoločný spravodajca, môžeme pristúpiť k hlasovaniu? P. Kanis, poslanec: Pán predsedajúci, môžem iba navrhnúť, aby sme pristúpili k hlasovaniu, ak ste presvedčený, že je tu dosť poslancov.
Lajčák, Miroslav, podpredseda vlády a minister zahraničných vecí SR (2012-06-22):
Ospravedlňujem sa, ja som nevedel, že som časovo obmedzený. To znamená, ja som ešte raz chcel povedať, z právneho hľadiska váha tohto návrhu je presne taká istá ako váha nejakého článku v médiách alebo nejakého výstupu z konferencie. Z právneho hľadiska je to proste názor, oni ho odovzdali prezidentovi Európskej komisie Barrosovi. Nikto neindikoval, že by to mal byť formálny návrh, o ktorom by sa malo niekde rokovať. Sú to veľmi ďalekosiahle radikálne názory, na ktoré môžeme mať svoj názor, ale nič dramatické sa nedeje, z ničoho nie sme vylúčení. Je iks fór formálnych a iks návrhov neformálnych. Čiže preštudujte si ten návrh, môžete sa k nemu vyjadrovať, ale je to debata, ktorá nikoho k ničomu nezaväzuje, a ani to nebolo inak myslené. Týmto som chcel vlastne nejakým spôsobom vysvetliť to, čo možno nebolo jasné z môjho prvého vstupu. Ďakujem pekne, pán predseda.
J. Mikuš, poslanec: (2009-04-21):
Jedným z hlavných dôvodov predkladateľov súčasnej platnej novely zákona bolo, že na trhu sa pohybovalo veľa falšovaných kolkových známok. Už vtedy som, keď sa preberala tam táto súčasná platná novela, kritizoval to, že som nevidel žiadnu analýzu o únikoch peňazí v prospech falšovateľov na úkor štátu. Preto sa mi zdá, že to bol len krycí manéver na to, aby predaj kolkových známok bol zverený iba pošte. Napokon, naša novela mieri k tomu, aby kolkové známky boli povinné predávať iba štátne inštitúcie a iba tie, ktoré ako platbu alebo platidlo používajú kolkové známky. Nepredpokladám, že by štátne inštitúcie a úrady falšovaním mali záujem okrádať štát. Zmyslom novely je občan, ktorý keď navštívi príslušný úrad, nájde na tomto úrade aj miesto, kde si potrebné kolky kúpi. Štát by mal pre občanov vytvárať také podmienky, aby im zľahčoval život, a nie im ho sťažoval. Úradník je tu pre občana, a nie občan pre úradníka. Nezmyslené šikanovanie ľudia pociťujú zvlášť citlivo dnes, keď hospodárska kríza siaha hlbšie do ich peňaženiek. Štát od nich vyžaduje nemalé poplatky a navyše ich pritom ešte zaťažuje aj zbytočným stresom a stratou času. Občania si zaslúžia pozornosť a ústretovosť, aby štátni úradníci sa stali ich pomocníkmi, a nie ich znepríjemňovateľmi života. Veď koniec koncov úradníci žijú z ich daní a z poplatkov vyberaných aj za príslušné kolky. A treba povedať, že kým platila bývalá novela, teda do roku 2008, tak tomu tak aj bolo. Domnievam sa, že v súčasnosti platný návrh novely bol krokom späť, naša novela mieri k tomu, aby bol čím skôr napravený, aby občanom sa uľahčil život pri kontakte s úradmi, kde ako platidlo sú používané kolkové známky. Ďakujem pekne, pán predsedajúci, všetko.
Glenda, Tibor, poslanec NR SR (2012-06-26):
Ďakujem pekne za slovo. Vážená pani predsedajúca, vážený pán minister, kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač č.84). V súlade s § 73 ods. 1 o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený vládny návrh zákona spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z o rokovacom poriadku. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi Slovenskej republiky, s medzinárodnými zmluvami, ktorými je Slovenská republika viazaná, ako aj s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 1. júna 2012 č. 61 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre ľudské práva a národnostné menšiny a Zahraničný výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu v Národnej rade Slovenskej republiky v prvom čítaní. Pani predsedajúca, skončil som, otvorte rozpravu.
Dostál, Ondrej, poslanec NR SR (2017-10-11):
Pán poslanec Fecko, mám dve poznámky. Jedna je skôr technická. Čiastočne mieri aj na pána spoločného spravodajcu. Bol by som teda rád, keby nejako pri uvádzaní hlasovania identifikoval, že o aký návrh ide, lebo často sa stáva alebo teda niekedy sa stáva, že keď ide o viac pozmeňujúcich návrhov toho istého poslanca, nebodaj ešte o viac bodov a sú nejako očíslované a inak sú očíslované v papierovej podobe, inak ich on zamýšľal predložiť, inak sú napríklad na webovej stránke Národnej rady, tak aby sme sa v tom vedeli orientovať, že o čom vlastne hlasujeme, pokiaľ teda chceme hlasovať podľa toho, aký máme názor na tie pozmeňujúce návrhy, nielen podľa palca ukázaného hore alebo dole. A druhá vec, ktorú by som chcel povedať, sa týka toho pozmeňujúceho návrhu o tom, že prenajatú pôdu možno dať do podnájmu iba so súhlasom, písomným súhlasom vlastníka pôdy alebo prenajímateľa. Chcem povedať, že bol som jedným z iniciátorov hromadnej pripomienky, kde sme v rámci jedného z bodov žiadali práve toto, aby do podnájmu sa mohlo dávať iba so súhlasom alebo teda bez súhlasu aby nebol nájomca oprávnený dávať vec do súhlasu. A treba povedať, že je to vec, ktorá je odchýlka od všeobecnej úpravy nájmu a podnájmu, pretože Občiansky zákonník v § 666 ods. 1 hovorí o tom, že nájomca je oprávnený dať prenajatú vec do podnájmu, ak zmluva neurčuje inak. Čiže je potrebné, aby sa vlastník a nájomca dohodli. Ale vzhľadom na to, že ide o špecifický zákon a v mnohých veciach a aspektoch vychyľuje práva v prospech nájomcu, tak si myslím, že táto požiadavka je oprávnená.
Pellegrini, Peter, podpredseda NR SR (2020-07-23):
Ďakujem veľmi pekne, pán minister. Na vaše vystúpenie deväť poslancov, ako prvý s faktickou, desať poslancov. Ako prvý s faktickou pán poslanec Petrák.
Lebocký, Tibor, poslanec NR SR (2012-10-25):
Veľmi pekne ďakujem za slovo. Vážená pani podpredsedníčka, milé kolegyne a kolegovia, vážený pán minister, vážený pán spravodajca, ja len veľmi stručne chcem upozorniť na jednu vec, že pri kontrole schválenej spoločnej správy sme objavili istú gramatickú diskrepanciu v čl. 4 spoločnej správy v bode 3, § 4 ods. 3, kde sme namiesto slovného spojenia v podstate menili len jedno slovo a tým došlo teda ku gramatickej chybe. Preto prednášam, teda chcem predniesť oficiálne tu v pléne v druhom čítaní pozmeňujúci návrh k vládnemu návrhu zákona o neprimeraných podmienkach v obchodných vzťahoch, ktorých predmetom sú potraviny, tlač 187, v nasledovnom znení: V § 4 odsek 3 sa slová „potravinu dodanú“ nahrádzajú slovami „potraviny dodané“. Ide o gramatické spresnenie navrhovaného znenia ustanovenia, ktoré definuje vlastne neprimeranú podmienku. Súčasne ale zároveň chcem dať návrh na vyňatie, na osobné hlasovanie bodu 3 spoločnej správy, aby nedošlo potom k nejakým tým konfliktom. Ďakujem veľmi pekne.
Bugár, Béla, podpredseda NR SR (2019-01-31):
Takže, vážené panie poslankyne, páni poslanci, budeme pokračovať, a to prvým čítaním o návrhu poslancov Dušana Jarjabka a Miroslava Číža na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve (tlač 1290). Pán poslanec Jarjabek, nech sa páči, máte slovo. [Rokovanie o návrhu poslancov Národnej rady Slovenskej republiky Dušana Jarjabka a Miroslava Číža na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov , tlač 1290.]
Ďuriš Nicholsonová, Lucia, podpredsedníčka NR SR (2019-02-06):
Vážené panie poslankyne, vážení páni poslanci, budeme pokračovať v popoludňajšom rokovaní šiesteho dňa 40. schôdze Národnej rady Slovenskej republiky, a to prvým čítaním o návrhu poslancov Národnej rady Slovenskej republiky Antona Hrnka, Jaroslava Pašku, Štefana Zelníka, Tibora Jančulu a Dušana Tittela na vydanie zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov . Návrh zákona je pod tlačou 1221. Návrh na jeho pridelenie na prerokovanie výborom je v rozhodnutiach pod č. 1201 a 1306. Dávam slovo poslancovi Hrnkovi, aby návrh zákona uviedol, nech sa páči.
Bugár, Béla, poslanec NR SR (2015-02-10):
Ďakujem za slovo. Ďakujem všetkým, ktorí faktickými poznámkami okomentovali moje vystúpenie. Budem reagovať len na pána Blahu, lebo ja si myslím, že mýliť sa je ľudské, ale často by sa to nemalo stávať. Pán kolega, musíte uznať, že každý štát sám sa musí rozhodnúť, kde chce patriť. Ani Rusko, ani my, ani Amerika nemôže diktovať Ukrajine. To znamená, že ak Ukrajina chce sa stať členom NATO alebo členom Európskej únie, nemáte ani vy, ani socialisti, nikto, právo povedať, že to teda nie, tak ako nám nikto vtedy nediktoval a bola pravicová vláda. Nesúhlasím s tým, čo ste hovorili, že národným záujmom alebo národno-štátnym záujmom Slovenskej republiky je, aby sme pomaličky, parafrázujem, vnímali vstup Ukrajiny do NATO ako bezpečnostné riziko. Ja si myslím, že oveľa bezpečnejšie pre nás, pre Slovenskú republiku je, ak nebudeme mať suseda takého, ktorý je nestabilný, ak nebudeme mať suseda takého, ktorý v kuse môže byť ohrozený povedzme ďalším susedným štátom. Toto je náš národno-štátny záujem, mať stabilných susedov, na ktorých sa môžeme spoľahnúť.
Danko, Andrej, podpredseda NR SR (2024-06-21):
Budete pokračovať v rozprave alebo aj končíte vystúpenie? Končíte vystúpenie, áno? Áno, ďakujem. Na vystúpenie pani poslankyne dve faktické. Prvý, poslanec Vančo.
Bugár, Béla, podpredseda NR SR (2017-06-16):
Pán minister, teda bývalý minister, viete, že dokonca MOST – HÍD vtedy to pretláčal, keď už teda, a nevedeli sme vyriešiť starodôchodcov. Nevedeli sme to vyriešiť ix rokov, to je pravda, no. Musím už aj ja takto sa zapojiť, aj keď mi to nepatrí. (Reakcia z pléna.) Len vtedy, keď vystúpite. Nekričte, dobre? Pokračujte, pán minister.
P. Hrušovský, predseda NR: (2004-05-26):
Ešte predtým ako vyhlásim tajnú voľbu za skončenú, chcem vás informovať, že budeme pokračovať v rokovaní o 14.00 hodine prerokúvaním jednotlivých bodov programu 26. schôdze, o ktorých budeme hlasovať zajtra ráno o 9.00 hodine. Dnes budeme pokračovať v rokovaní o bodoch programu, tak ako sú schválené v programe 26. schôdze. Zajtra začneme hlasovať prerušeným rokovaním o návrhu o organizácii súdov. Vyhlasujem tajnú voľbu za skončenú, tak, nech sa páči, pán podpredseda. (Hlasy v sále.) Vyhlasujem tajnú voľbu za skončenú a zároveň vyhlasujem obedňajšiu prestávku do 14.00 hodiny. (Prerušenie rokovania o 12.15 hodine.) (Pokračovanie rokovania o 14.01 hodine.)
Baránik, Alojz, poslanec NR SR (2020-12-09):
Ďakujem pekne, pán predsedajúci. Kolegyne, kolegovia, v rozprave k uvedenému návrhu zákona vystúpili štyria poslanci. Poslanec Drdul podal dva pozmeňujúce návrhy a požiadal vyňať na samostatné hlasovanie body 6, 24 a 27 správy výboru. Najprv pristúpime k hlasovaniu o pozmeňujúcich a doplňujúcich návrhoch zo správy. Budeme hlasovať o bodoch 1 až 5, 7 až 23, 25 a 26, 28 až 45, gestorský výbor odporúča schváliť.
Lišková, Iveta, poslankyňa NR SR (2014-12-10):
Ďakujem za slovo. Vážená pani predsedajúca, vážené panie poslankyne, vážení páni poslanci, dovoľte mi, aby som z poverenia navrhnutého gestorského výboru, teda Výboru Národnej rady Slovenskej republiky pre ľudské práva a národnostné menšiny, v súlade s § 73 podala v prvom čítaní spravodajskú informáciu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre financie a rozpočet a výbor pre ľudské práva a národnostné menšiny ako gestorský výbor v lehote do 30, respektíve 32 dní od jeho prerokovania v prvom čítaní. Pani predsedajúca, otvorte, prosím, všeobecnú rozpravu.
M. Hort, poslanec: (2002-10-15):
I. Presperín, doterajší podpredseda NR SR: Andrej Hajduk. A. Hajduk, poslanec: Sľubujem. I. Presperín, doterajší podpredseda NR SR: Daniel Lipšic.
Bašistová, Alena, poslankyňa NR SR (2019-09-10):
Ďakujem veľmi pekne za slovo. Pani kolegyňa, otvorili ste dosť bolestivú a obšírnejšiu tému, než čoho sa týka novela tohto zákona, a to je teda prednostne informatizácia a vytvorenie nejakej databázy, aby sme v nej mali prehľad o tom, že či klient je nahlásený do viacerých zariadení. Ale okrem teda ošetrovateľov a zdravotníkov a sociálnych pracovníkov mňa ešte osobne trápia aj iné pomáhajúce profesie, ktoré dnes nie sú riešené. K tomu aj otvárame tému či už s Komorou sociálnych pracovníkov, ale aj zástupcami ministerstva zdravotníctva a je to veľmi ťažká téma, pretože otázkou potom je, každá komora má svoje predstavy, svoje záujmy, obhajuje svoje nejaké kompetencie a napríklad dnes nemáme zastúpených napríklad špeciálnych pedagógov alebo sociálnych pracovníkov, tí nám vypadávajú nejako, máme síce zdravotných sociálnych pracovníkov, ale nie sú zaradení ako zdravotnícky personál. Čiže to je naozaj tak, ako to tu už dnes odznelo, veľká téma, ktorá sa bude musieť do budúcna riešiť, pretože ľudí, ktorí potrebujú našu pomoc, či už zdravotnú, alebo sociálnu, tak pribúda a máme tuná odborníkov, ale nie je to doriešené medzirezortne. Ďakujem.
V. Veteška, podpredseda NR SR: (2006-03-15):
Pani ministerka, želáte si vystúpiť? Nie. Pán spravodajca Abelovský? Nie. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 1417. Spoločnú správu máte ako tlač 1417a. Prosím podpredsedu vlády a ministra financií Slovenskej republiky pána Ivana Mikloša, aby vládny návrh zákona odôvodnil.
Pčolinský, Peter, podpredseda NR SR (2023-06-21):
S reakciou na faktické poznámky pani poslankyňa Romana Tabák.
Bugár, Béla, podpredseda NR SR (2018-05-10):
Pán poslanec Sopko.
Burian, Jozef, poslanec NR SR (2010-08-10):
Ďakujem, pán predsedajúci. Veľmi krátko. Myslím si, že sami ste si zodpovedali túto otázku. Nič ste nepripravili v tomto programovom vyhlásení. Sú to len všeobecné frázy a neriešenie problémov. A keď teda mi chcete dokázať, že svoj rast nezakladáte len a len na tom, alebo teda vylepšenie, alebo lepšenie ekonomiky len na efektívnom raste ekonomiky Slovenska, na tom, že ste neurobili žiadne systémové ani parametrické zmeny, tak mi to skúste dokázať nie tým, že budete rozprávať všeobecné veci, ktoré nie sú platné, mimochodom, pán poslanec Kaník, o tom, o ratingu a o ďalších veciach, to som vlastne spomínal. Skúste mi dokázať nie tým, čo si vy myslíte, ale tým, čo je parametrické alebo čo je efektívny stav verejných financií a to, čo teda hodnotia zahraničné trhy a povedzme relevantné inštitúcie, ako je Medzinárodný menový fond, Svetová banka a ďalšie. Ďakujem pekne.
I. Mikloš, podpredseda vlády SR: (2002-03-14):
J. Migaš, predseda NR SR: Pán poslanec Bohunický - 54 sekúnd. P. Bohunický, poslanec: Pekne ďakujem, pán podpredseda vlády. Chcel by som vás naozaj v mene obcí Slovenskej republiky, ZMOS ako ich zástupcu, vyzvať k tomu, aby ste túto úlohu sledovali vo vláde a skutočne ešte počas letných mesiacov, keď môžu zainvestovať naspäť tieto finančné prostriedky, aby sa efektívne investovali. Pekne ďakujem.
Ľ. Vážny, minister dopravy, pôšt a telekomunikácií SR: (2008-12-04):
Už niekoľko mesiacov sa vláda Slovenskej republiky prostredníctvom svojich výjazdových rokovaní snaží znižovať medziregionálne disparity Slovenska. Naposledy v novembri 2008 boli opatrenia tohto druhu prijaté na výjazdovom rokovaní v Nitrianskom samosprávnom kraji v okrese Komárno, ktorý si svoju relatívne nízku mieru nezamestnanosti 7,03 % udržiaval práve z dôvodu zamestnanosti ekonomicky aktívnych osôb okresu na susednom území Maďarska v spomenutých priemyselných parkoch. Z hľadiska pôsobnosti ministerstva hospodárstva môžem uviesť len toľko, že pokiaľ ide o túto oblasť, bude ministerstvo hospodárstva napomáhať pri príprave priemyselnej zóny v lokalite obce Chotín a pri konkrétnych projektových návrhoch odvetvia cestovného ruchu, ktoré môže rozvinúť zamestnanosť v tomto okrese. Pokiaľ ide o systémové kroky vlády Slovenskej republiky v oblasti riešenia prepúšťania zamestnancov v dôsledku krízy, musím v prvom rade uviesť prijatie balíčka opatrení vlády Slovenskej republiky na prekonanie dopadov globálnej finančnej krízy. Ide o 27 opatrení, ktoré smerujú do oblasti fiškálnej politiky, ale takisto do modifikácií jednotlivých štrukturálnych politík. Základnou podmienkou minimalizovania dopadov na ekonomický priestor je, aby sa tieto opatrenia bezodkladne realizovali, aby sa zbytočne nestrácal čas na ďalšie formálne kroky. Vážená pani poslankyňa, v odpovedi na vašu otázku som sa snažil uviesť fakty, ktoré môže ministerstvo hospodárstva realizovať z hľadiska svojej pôsobnosti. Ale na vašu konkrétnu otázku, či je Slovenská republika pripravená na riešenie tejto situácie, by vám mohlo dať konkrétnu odpoveď Ministerstvo práce, sociálnych vecí a rodiny Slovenskej republiky. Ďakujem, skončil som.
Blanár, Juraj, podpredseda NR SR (2023-06-15):
Toľko vystúpenie pani poslankyne Zemanovej. Faktická poznámka od pána poslanca Filipa Kuffu.
Pellegrini, Peter, predseda NR SR (2014-11-26):
Ďakujem pekne. Pán predseda výboru Madej.
T. Mikuš, poslanec: (2006-04-19):
Druhý pozmeňujúci návrh, v § 6 čl. I v § 6 sa vynecháva odsek 3. Zdôvodnenie je nasledovné: Text nie je konzistentný, nakoľko upravuje postup pri zmluvných vzťahoch, ktoré nie sú predmetom zákona, ani v pôsobnosti smernice ES. Vypustením odseku 3 sa teda dosiahne plná transpozícia článku 8 smernice do znenia zákona v súlade s jeho pôsobnosťou. Ďalší pozmeňujúci návrh. V článku II navrhujeme účinnosť zmeniť na 1. september 2006 vzhľadom na termín schválenia a následnej prípravy v úprave zmlúv softvérových programov a propagačných materiálov podnikateľskej sféry je potrebné posunúť účinnosť zákona na uvedený termín. Ďakujem za pozornosť.
F. Mikloško, poslanec: (2002-02-13):
I. Presperín, podpredseda NR SR: Pán poslanec Slafkovský.
Paška, Pavol, predseda NR SR (2014-10-30):
Dobre. Pani poslankyňa Nicholsonová.
Zs. Simon, minister pôdohospodárstva SR: (2003-12-04):
Vážený pán poslanec, myslím si, že táto otázka, ako je tu formulovaná, je vcelku dobrá, ale by som povedal, trošku tendenčná, pretože treba si všímať, z akej literatúry berieme tieto základné údaje. Je skutočnosťou, že úroveň poskytovania dotácií v roku 2002 dosahovala na Slovensku 8 mld. 800 mil., čo predstavuje len 23,5 % výdavkov štátu na dotácie v roku 1989, ktorá bola v úrovni 37,7 mld. Sk. Na spresnenie je podstatné uviesť, tak ako som povedal v úvode, z akých podkladov boli čerpané. Výrobný proces v poľnohospodárstve je vždy závislý od prírodných podmienok, od podmienok počasia a presahuje nielen hranice jedného roku, ale aj niekoľkých rokov a následky extrémneho sucha z roku 2000 sa prenášajú aj do roku 2001 a následne aj do ďalších rokov, pretože nedostatok finančných prostriedkov a výpadok produkcie spôsobuje dlhodobý charakter oživenia tohto sektoru. Skôr by som povedal, že dôležitejšie než hovoriť o tom, o koľkokrát by sme mali navýšiť prostriedky do poľnohospodárstva, aby sme sa dostali na úroveň roku 1989, je, aby sme vytvorili maximálne podmienky vo vzťahu k vstupu Slovenska do Európskej únie na to, aby sme čo najlepšie prispôsobili spoločnú poľnohospodársku politiku podmienkam Slovenskej republiky, za čo sa vyjadrila väčšina Slovenskej republiky pri hlasovaní v referende. Chcel by som povedať, že z tendrov a tendencií v agropotravinárskom sektore sú našimi cieľmi udržania v posilnení konkurencieschopnosti agropotravinárskeho sektoru s využitím absolútnych a porovnateľných výhod, ktoré poskytujú naše prírodné podmienky, organizácie poľnohospodárskej výroby, či kvalita ľudského faktora a iné činitele aj konkurencie na jednotnom trhu, na ktorý vstúpime 1. mája budúceho roku. Tiež je naším cieľom zabezpečenie zdravotnej neškodnosti a zvyšovania kvality výrobkov pre výživu obyvateľstva, takisto podpora poľnohospodárstva v jeho funkcii ochrany a udržiavania prírodných zdrojov, ale aj skutočnosť, aby poľnohospodárstvo plnilo aj svoje krajinotvorné, environmentálne a sociálne funkcie. Takisto je naším cieľom, aby sme v rámci spoločnej poľnohospodárskej politiky a jeho adaptácie zabezpečili trvalú životaschopnosť vidieka v komplexe jeho ekonomických, sídelných, environmentálnych a rekreačných funkcií.
Hrnčiar, Andrej, podpredseda NR SR (2016-05-20):
Ďakujem. Na vystúpenie pána poslanca tri faktické poznámky. Pani poslankyňa Grausová nie je v sále. Nech sa páči, pán poslanec Budaj.
Jurinová, Erika, podpredsedníčka NR SR (2016-02-11):
Pán poslanec Novotný, nech sa páči.
Baránik, Alojz, poslanec NR SR (2016-10-19):
Ďakujem. Ja by som reagoval na to, čo povedala pani kolegyňa Kiššová, v tom zmysle, že sa nevyjadruje primárne k tej hlavnej časti tohto zákona, ktorá sa týka úpadku fyzických osôb. Tam chcem zdôrazniť to, že sme naozaj za to, aby sa takáto norma prijala. Niektoré detaily určite, že by sa tam dali ešte rozdiskutovať, ale v zásade sme, nechcem povedať, že príjemne prekvapení, sme veľmi spokojní s touto úpravou a ceníme si to, že ako je to spracované. Ďakujem.
V. Veteška, podpredseda NR SR: (2008-05-15):
Pani poslankyňa Tkáčová ako prvá.
Laššáková, Jana, podpredsedníčka NR SR (2015-04-16):
Pani poslankyňa Tomanová, nech sa páči.
Liba, Peter, poslanec NR SR (2023-05-10):
Ďakujem za slovo. Predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o transformácii Technického skúšobného ústavu Piešťany, š. p., na akciovú spoločnosť a o doplnení zákona č. 111/1990 Zb. o štátnom podniku v znení neskorších predpisov (tlač 1469), v druhom čítaní. Národná rada uznesením č. 1542 z 27. februára 2023 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej republiky pre hospodárske záležitosti. Určila zároveň Výbor Národnej rady pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť ústavnoprávny výbor uznesením č. 739 z 27. apríla 2023 a výbor pre hospodárske záležitosti uznesením č. 428 z 27. apríla 2023. Z uznesení výborov Národnej rady Slovenskej republiky uvedených pod bodom III tejto správy vyplýva šesť pozmeňujúcich a doplňujúcich návrhov. Gestorský výbor odporúča hlasovať o bodoch 1 až 6 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh vládneho návrhu zákona o transformácii Technického skúšobného ústavu Piešťany, š. p., na akciovú spoločnosť a o doplnení zákona č. 111/1990 Zb. o štátnom podniku v znení neskorších predpisov (tlač 1469) schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 436 z 2. mája 2023. Týmto uznesením ma výbor zároveň poveril ako spoločného spravodajcu predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Hrušovský, Pavol, predseda NR SR (2011-10-19):
Pani poslankyňa Zmajkovičová a predsedníčka výboru.
Lipšic, Daniel, poslanec NR SR (2016-06-07):
Ďakujem. Ja si myslím, že je príznačné aj to, ktorí poslanci koalície mali faktickú poznámku, respektíve aj to, ktorí ju teda nemali, lebo obhajovať tento príbeh, ktorý som dnes predniesol, si myslím, že tiež vyžaduje veľa charakteru. Ja by som možnože predsa len ešte jednu poznámku mal, lebo viacerí poslanci tu začali rozprávať: „A čo ste robili vy, keď ste boli na vnútre, alebo celá vláda?“ Ešte raz, ja vám odporúčam zvolať zajtra schôdzu, môžete mať aj, môže mať názov: pôsobenie poslanca Lipšica v exekutíve. A kľudne hovorte, aj sa budem argumentovať, obhajovať, ak to máte. Nie je problém, máte väčšinu, smelo do toho. Aj v materskej škôlke som raz nefér zbil spolužiaka, sa priznávam. Aj to môžete riešiť, nie je problém. Dneska riešime kauzu Bašternák a jeho prepojenie na vašu koalíciu. A to by som reagoval aj na Sasanku a podobne, zvolajte k Sasanke schôdzu, však máte väčšinu, kedykoľvek ju môžete zvolať a budeme riešiť Sasanku. Teraz neriešime ani Sasanku ani, riešime kauzu Bašternák, podvody na DPH, úplne očividné a ich prepojenie na vládnu stranu a skutočnosť, že v byte pána Bašternáka býva predseda vlády tejto krajiny, najsilnejší muž tohto štátu. Posledná poznámka k pánovi Adamčíkovi. Napriek tomu, čo hovoril premiér, pán Adamčík, pán poslanec, je veľa policajtov a veľa hasičov. Porozprávajte sa so svojimi miestnymi policajtmi a hasičmi, ako vidia oni situáciu v rezorte? Skúste s mini hovoriť. A ubezpečujem vás, že na rozdiel od pána poslanca Blahu si nemyslím, že všetci sú zlí. Práve naopak, je veľa čestných policajtov, ktorým vadí dnešný systém, ktorí nemusia predávať informácie, lebo ja žiadne nekupujem, možno podľa seba súdite, ale ktorým to už tak vadí, že nemôžu mlčať. (Potlesk.)
P. Paška, predseda NR SR: (2008-05-14):
(Hlasovanie.) 134 prítomných, 74 za, 39 proti, 21 sa zdržalo. Konštatujem, že sme odsúhlasili zmenu programu, takže o bode 27, čo je tlač 524, budeme rokovať zajtra o 9.00 hodine a o bode 31 (tlač 555) budeme rokovať v piatok o 9.00 hodine ráno. Ešte pani poslankyňa Biró, nech sa páči.
P. Paška, predseda NR SR: (2009-12-03):
Vážené pani poslankyne, páni poslanci, budeme teraz pokračovať hlasovaním o návrhu na odvolanie členov Rady Slovenského pozemkového fondu . Poprosím pána poslanca Ľuboša Martináka, aby uviedol hlasovanie. Máte slovo, pán poslanec.
P. Paška, predseda NR SR: (2008-09-23):
(Hlasovanie.) 135 prítomných, 84 za, 50 sa zdržalo, 1 nehlasoval. Vaše návrhy sme prijali, pani poslankyňa.
Zajac, Pavol, poslanec NR SR (2014-12-11):
Vážený pán minister, ďakujem vám za vašu odpoveď. Musím sa priznať, že nielen mňa, ale určite aj všetkých tých, ktorí dennodenne cestujú centrom Prešova, v ranných a poobedňajších hodinách tam kolabuje doprava, vaša odpoveď veľmi nepotešila, lebo keď si to správne vykladám, severný obchvat je ešte len robená štúdia uskutočniteľnosti, ktorá bude hotová niekedy v najbližších týždňoch alebo mesiacoch. Štúdia na Kapušany – štátnu hranicu je ukončená, čakáme ešte za výsledkami, takže ja spolu s celou verejnosťou prešovskou a širokým okolím, ktorí cestujú dennodenne cez Prešov, vyjadrujem sklamanie nad tým, myslel som si, že severný obchvat R4 Prešova je už v štádiu prípravy a že čakáme už len na stavebné povolenie a ide sa stavať. Čo sa týka Kapušany – štátna hranica, tam si teda ešte počkáme na rozhodnutie, aké bude, budeme ho určite sledovať. Zdá sa mi, a to je aj moja otázka, že hlavne ten severný obchvat R4 je dosť to neskoro, pomerne dosť sa s tým mešká. Čo vy na to?
M. Fronc, minister školstva SR: (2003-04-24):
Dovoľte mi, aby som zopakoval aj niektoré iné veci, ktoré urobila predošlá vláda a táto vláda pre vysoké školstvo. V posledných rokoch navyšovala rozpočet vysokých škôl o 0,1 % z hrubého domáceho produktu, tentoročný rozpočet, teda na rok 2003 prakticky rezort školstva a konkrétne vysoké školy boli naozaj jedným z rezortov, ktorý dostal takéto významné navýšenie. Takisto novým vysokoškolským zákonom rozviazala vysokým školám ruky a môžu získavať finančné zdroje na svoje fungovanie a rôznym spôsobom môžu sami tými peniazmi nakladať. Takisto by som rád pripomenul, že tohto roku sa zvýšili tarifné platy vysokoškolských pedagógov o 43 % a ja, ktorý pôsobím vo vysokom školstve od roku 1971, som takéto čosi ešte nezažil. A takisto by som chcel pripomenúť, že vláda odovzdala vysokým školám do rúk majetok v rozsahu 20 mld. korún. Myslím si, a to som povedal, to sú pozitíva a je fakt, a to konštatuje aj akademická obec, že prostriedky na to, aby naše školstvo bolo rovnocenné v oblasti financovania s inými európskymi krajinami, nie je stále postačujúce. Ale ako ste to vy interpretovali, je zavádzajúce, pán kolega. Ďakujem.
Jarjabek, Dušan, poslanec NR SR (2019-06-20):
Ďakujem pekne. Pán predsedajúci, poprosil by som v mene troch poslaneckých klubov, vzhľadom na pracovné zaťaženie pána spravodajcu poprosil by som prehodiť bod č. 54, je to tlač 1290, poprosil by som, aby sme o tomto bode rokovali v utorok 14.00. V mene troch poslaneckých klubov predkladám tento návrh.
T. Cabaj, podpredseda NR SR: (2010-06-10):
V rozprave vystúpi pani poslankyňa Kramplová.
Hrnčiar, Andrej, podpredseda NR SR (2019-04-04):
Pán poslanec Klus.
V. Veteška, podpredseda NR SR: (2007-03-28):
O ospravedlnenie neúčasti na dnešnom rokovaní 8. schôdze Národnej rady Slovenskej republiky požiadali poslanci: Vladimír Mečiar, Beata Sániová a Renáta Zmajkovičová. Na zahraničnej pracovnej ceste je predseda Národnej rady Slovenskej republiky pán Pavol Paška a pán poslanec József Berényi. Budeme pokračovať v rokovaní v prerušenej rozprave o návrhoch týkajúcich sa problematiky Kosova. Prosím predsedu zahraničného výboru pána poslanca Borisa Zalu, aby zaujal miesto určené pre spravodajcov. Nevidím pána predsedu zahraničného výboru. Pán doktor Knapp, môžem poprosiť, že by ste skúsili zistiť, kde je pán Zala? Takže pán predseda zahraničného výboru Zala o malú chvíľu sa dostaví do sály. Pán poslanec Hrušovský, ktorý bude teraz vystupovať v rozprave, súhlasí so začiatkom svojho vystúpenia. Pán poslanec, nech sa páči, dávam vám slovo.
Kvasnička, Marián, poslanec NR SR (2012-10-29):
Pán predseda, dajte, prosím, hlasovať o zákone ako celku v zmysle schválených pozmeňujúcich návrhov s odporúčaním gestorského výboru návrh schváliť.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 138 prítomných, 79 za, 36 proti, 23 sa zdržalo. Konštatujem, že sme schválili vládny návrh zákona o správcoch úverov a nákupcoch úverov . Budeme pokračovať hlasovaním o bode 37 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 381/2001 o povinnom zmluvnom poistení zodpovednosti za škodu spôsobenú prevádzkou motorového vozidla, tlač 220. Spravodajcom je člen navrhnutého gestorského výboru pre financie a rozpočet poslanec Zdenko Svoboda. Prosím ho, aby hlasovanie uviedol. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 220.)
J. Halecký, poslanec: (2007-02-08):
Môj postoj je taký, že zákonné opatrenia, aké prijímame dnes na tej vyššej úrovni, na makroúrovni áno. Teraz čo dole na mikroúrovni, na úrovni firiem, „eseročiek“ atď.? Tu by sa mal každý vyjadriť ako ďalej. My hovoríme, áno, ale je potrebné rozanalyzovať, prijať konkrétnejšie body, o čom, v akom rozsahu tak, aby to ochránilo záujmy zamestnancov, ale zase na druhej strane, aby to nepoškodilo záujmy firiem, zamestnávateľov, hlavne tých drobných živnostníkov, firmy s 5, 10 členmi, pretože tam to bude asi najcitlivejšia vec, aby sme ich zákonným opatrením nezlikvidovali. Takže tieto veci, predpokladám, že prerokujeme v ďalšom zákone o kolektívnom vyjednávaní a prijmeme také zákonné opatrenie, ktoré bude prospešné pre všetky zúčastnené strany a bude smerovať k tomu, aby hospodársky, ale aj sociálny vývoj smeroval pozitívne. Chcem ešte podčiarknuť jednu vec, že všetky tie opatrenia sa robia hlavne kvôli tým, ktorí sa nevedia brániť, ktorí nevedia vyjednávať, ktorí nevedia sa dokonca ani zorganizovať pri počte 5, 10, 15 zamestnancoch. A keď sme už hovorili, či dosah tam, kde odbory nie sú, musíme vedieť, že nie všade sú odbory, ale všade sú zamestnanci ... (Vystúpenie automaticky prerušené časomierou.)
Ďuriš Nicholsonová, Lucia, podpredsedníčka NR SR (2019-05-13):
Pán poslanec Budaj, ak tomu správne rozumiem, vy chcete vystúpiť v rozprave, hej? Dobre, tak počkajte, kým otvorím možnosť prihlásiť sa do rozpravy ústne, čo robím práve teraz. Nech sa páči. Dobre. Končím možnosť prihlásiť sa do rozpravy. Prihlásil sa jeden pán poslanec. Pán poslanec Budaj, nech sa páči, máte mie..., máte priestor.
Benčík, Ján, poslanec NR SR (2020-11-12):
Pán poslanec, ak na tom, čo ste hovorili, niečo je, tak podobne ako pán Baránik si myslím, že je, sú na rade orgány činné v trestnom konaní a ako hovorí váš bývalý nemenovaný kolega, padni komu padni, nech to vyšetria a s prípadnými vinníkmi sa vysporiadajú. Ja si tu však dnes pripadám tak vcelku ako takom zvláštnom sne. Pretože autentický mladý fašista nám tu nadáva do fašistov a niekto, ktorého nominanti jeden za druhým končia vo vyšetrovacej väzbe, nás tu obviňuje zo zlodejstva. Karel Kryl mal taký, taký text, viete, a prosím vás, berte to tak trochu ako hyperbolu, že „na rohu ulice vrah o morálce káže“. No ale ja mám také déjà vu, keď, teda z vás a tých ostatných, tu dnes počúvam.
Suchánek, Alan, poslanec NR SR (2019-10-25):
Tento zákon je veľmi dobrý a veľmi potrebný. Aj to, že rozširuje pri OČR-ke dĺžku možného pobytu doma so svojím dieťaťom alebo takisto pri PN-ke na 14 dní. Ale chcem sa vrátiť k tej, k tej následnej terapii alebo k tej následnej starostlivosti. Je to veľmi dôležitá vec a práve preto, že keď u nás v tej perióde po revolúcii sa redukovali lôžka, tak vždycky sa redukovali chronické lôžka. Zostávalo strašne veľa akútnych lôžok a práve o tom teda je teraz tá stratifikácia. A musíme sa vrátiť k tomu, že potrebujeme zvýšiť počet chronických lôžok. Ten stav, ktorý je dnes, je veľmi zlý, pretože keď oznámia rodine po tom, čo po nejakej akútnej príhode je pacient zastabilizovaný niekedy po štyroch dňoch alebo po siedmich dňoch, povedia mu, že pacient je zastabilizovaný, že si ho môžu zobrať domov alebo nech si niekde vybavia. A teraz čo? Kde si vybavia? Je pár lôžok na oddeleniach dlhodobo chorých, na doliečovacích, málo rehabilitačných, kde takéhoto pacienta dať? Kým sa povybavujú papiere a tak ďalej, to niečo trvá a rodina má veľký problém. Nie je jednoduché zostať doma a zobrať si svojho príbuzného a starať sa o neho. Koľkokrát v tom dome nie je bezbariérový prístup alebo bezbariérové prostredie, takže sú s týmto veľké problémy. Tento stav tento zákon rieši a veľmi dokáže pomôcť, samozrejme, tým pacientom aj tým rodinám. Nechcem to tu veľmi dlho zdržovať. Je to, je to veľmi dobrá vec a je to veľmi dôležitá vec. Ja to vidím, že by to mohol byť až ideálny stav, až na jednu vec. Vidím tam trošku riziko vo financovaní. V tom financovaní, keď sa pozriem na doložku vybraných vplyvov, tak je v pripomienkach vplyv na rozpočet v doložke vybraných vplyvov, je negatívny vplyv na rozpočet na tento rok 1 200 000 eur, v roku 2020 už to bude vyše 21 mil., potom v každom roku to vychádza okolo 21 mil. Ja sa trošku bojím, že sa to bude zneužívať a že to nebude stačiť. Takže moja otázka, nechcem to tu moc zdržovať, keby pani ministerka vedela povedať, že aké budeme mať váhy a protiváhy na to, aby sa to nezneužívalo. Pretože aj dneska vieme, že predpisujeme strašne veľa liekov, lekárov vyzývame už roky rokúce, aby sme predpisovali menej, a nevieme to dosiahnuť. A bojím sa, že toto môže byť zneužívané a samozrejme, že rodiny o to budú mať záujem, ale, samozrejme, možno až to budú chcieť zneužívať. To je asi tak všetko.
B. Bugár, podpredseda NR SR: (2002-12-12):
Teraz žiadam pána poslanca Tibora Bastrnáka, aby podal informáciu o prerokovaní návrhov vo výbore. Je poverený výborom pre zdravotníctvo. Takže, pán poslanec, nech sa páči.
Glváč, Martin, podpredseda NR SR (2018-02-13):
Pán poslanec Kotleba.
Grendel, Gábor, podpredseda NR SR (2022-09-21):
Vážené panie poslankyne, vážení páni poslanci, otváram tretí rokovací deň 72. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Miroslav Urban. Podľa odsúhlasenej zmeny programu sme mali pristúpiť k prerokovaniu bodu 13 schváleného programu, ktorým je prvé čítanie o vládnom návrhu novely zákona č. 597/2003 o financovaní základných škôl, stredných škôl a školských zariadení, tlač 1105. Vzhľadom na pracovné povinnosti pána predsedu vlády Slovenskej republiky Eduarda Hegera, povereného riadením ministerstva školstva, vedy, výskumu a športu, tento bod prerokujeme neskôr. V rokovaní 72. schôdze budeme preto pokračovať prvým čítaním o návrhu poslancov Miloša Svrčeka, Kataríny Hatrákovej a Milana Vetráka na vydanie zákona, ktorým sa mení a dopĺňa zákon č. 475/2005 o výkone trestu odňatia slobody a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 221/2006 o výkone väzby v znení neskorších predpisov. Návrh zákona je pod tlačou 1128, návrh na jeho pridelenie na prerokovanie výborom je v rozhodnutí č. 1176. Dávam slovo poslancovi Milošovi Svrčekovi, aby návrh zákona uviedol. (Rokovanie o návrhu poslancov Národnej rady Slovenskej republiky Miloša Svrčeka, Kataríny Hatrákovej a Milana Vetráka na vydanie zákona, ktorým sa mení a dopĺňa zákon č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 221/2006 Z. z. o výkone väzby v znení neskorších predpisov , tlač 1128.)
Pročko, Jozef, poslanec NR SR (2020-12-03):
Ďakujem veľmi pekne. Pani ministerka, hlavne myslím teda na všetkých Slovákov, ktorí toto pozerajú. Je veľmi jasné, prečo sa komunisti spojili s fašistami. Keď sa pozriete na ich vodcov, keď sa pozriete na Kotlebu odsúdeného za extrémizmus, keď sa, teda za jeho fašistické prejavy. Keď sa pozriete na jeho stranu, ktorá je plná extrémistov, plná ľudí, ktorí bili ľudí, majú tam ľudí, ktorí cvičili vrahov. Keď tu človek, ktorý cvičil Černákových vrahov, rozpráva o Igorovi, že je blázon, keď tu máme človeka, ktorý cvičil Černákových vrahov! A on si dovolí rozprávať o ľuďoch, že sú blázni! Toto my tu máme. Keď sa tam pozriete doprava, na každého jedného z nich, tak to je katastrofa. Keď sa pozriete, pani ministerka, doprava na ficosmer, na SMEROHLAS, keď sa pozriete na každého jedného z nich tu doprava, keď tu vidíte Kičurových bláznov, ktorí nás tu okrádali, keď tu vidíte ľudí, ktorí v každom regióne kradli, v tom regióne tí ľudia kradli, kradli, kradli. Oni sa, samozrejme, že boja, aby tu prišlo k nejakej reorganizácii, veď oni to súdnictvo tak skorumpovali, oni skorumpovali celú políciu. Ja som sa za posledný týždeň stretol s desiatimi policajtami vysokopostavenými, ktorí išli preč. Prosím, môžte upozorniť toho oného komunistického blázna, čo má na hlave (zaznievanie gongu), jak sa to volá, mastné vlasy, aby bol ticho? Ďakujem. Takže je to o tom, naozaj je to o tom, že oni sa boja. Oni sa všetci boja, majú strach. Oni chcú, aby tu zostali tí skorumpovaní sudcovia. Veď počúvajte, zo Žiliny tento pánko, čo tu má odsúdeného človeka, ktorému ho odsúdili, tak on vám tu bude rozprávať, že on v Žiline nič nerobil, že on bol skvelý, že on je len taký chudáčik úbohý a korumpovali tí pod nimi. Toto je jedna skorumpovaná banda, ktorá sa bojí, bojí sa toho, čo sa tu deje. A deje sa tu. Ja všetkým Slovákom hovorím, dejú sa tu dobré veci. (Reakcie z pléna.)
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 147 poslancov, za 100, zdržalo sa 47. Konštatujem, že sme schválili vládny návrh novely zákona č. 555/2005 Z. z. o energetickej hospodárnosti budov . Ďalej prosím spoločného spravodajcu z výboru pre hospodárske záležitosti poslanca Kondróta, aby uvádzal hlasovanie; už len dve hlasovania, páni poslanci, skúsme vydržať; o bode 22 programu. Je to druhé čítanie o vládnom návrhu zákona, ktorým sa mení a dopĺňa zákon č. 351/2001 Z. z. o elektronických komunikáciách (tlač 1260). Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov , tlač 1260.)